અમદાવાદ: રાજ્યની સ્થાનિક સ્વરાજ્યની ચૂંટણી અંતર્ગત રવિવારે થયેલા મતદાનમાં એકંદરે શાંતિપૂર્ણ વાતવરણમાં મતદાન સંપન્ન થયું હતુ. બપોરના ૧૨ વાગ્યા સુધી એકંદરે ધીમું મતદાન જોવા મળ્યું હતુ. પરંતુ બપોર બાદ મતદાનમાં નોંધપાત્ર વધારો થતા સાંજે પાંચ કલાકે મતદાન પૂરુ થતા અંદાજે સરેરાશ ૬૦ ટકા જેટલું મતદાન નોંધાયુ હતું. રાજ્યની છ મહાનગર પાલિકા બાદ આજે યોજાયેલી ૨૩૦ તાલુકા પંચાયત, ૩૧ જિલ્લા પંચાયત અને ૫૬ નગરપાલિકાની ચૂંટણી માટે સવારે આઠ કલાકથી મતદાન શરૂ થયુ હતુ.